Page:Whole proceedings of Jockey and Maggy (4).pdf/5

 JOCKEY and MAGGY, 5

died firſt, a' her gear was to come amang mine, and if I lied before her, a' my gear was to come back to her again, and her to marry anither man if ſhe could get him. But ſince it's happened ſae, ſhe is to gi'e me Brucky an the black mare, the ha'f o' the cogs, three ſpoons, four pair o' blankets an' a can'as, ſhe is to big twa bey to her ain gavel, to be a dwelling-houſe to me and my wife, I'm to get the wee byre at the end of the raw to haud my cow and twa couties: the ha'f o' the barn and a bed o' the kail yard as lang as ſhe lives, an' whan ſhe dies I'm to pay the yarding o' her honeſtly; and a' the o'ercome in to be my ain; an' by that time, I'll be as rich as e'er my father was before me.

Maggy. Truly, Johnny, I'ſe no ſay meikle to the con- trair, but an ye ha'e a mind to tak' me wi' what I ha'e, tell me either now nor never, for I'ſe be married or lang gae.

Jockey. I wat weel I am courting in earneſt, tell me what ye ha'e, an' we'll ſay nae mair but marry ither.

Maggy. I'ſe tell ye a' I ken o', whate'er my guidame gies, ye's get it.

Jockey. That's right, I want nae mair, it's an unco thing to marry a raket woman and get naething but twa bare legs.

Miggy. O Johnny! ye're ay in the right o't, for mony ane is beguil'd an' gets naething, but my father is to gi'e me forty pund Scots, that night I am married, a ade o' meal, a firlot o' groats, auld Crummie is mine, ſince he was a cauf, and now ſhe has a ſtirk will tak the bill ere beltan yet, I ha'e twa ſtanc o' guid lint, and three pockfu's o' tow, a guid cauf bed, twa bowſters and three cods, with three pair o' blankets, an' a covering: forby twa pair to ſpin, but my mither wadna gi'e me criſh to them, and ye ken the butter is dear now.

Jockey. Then farewel the night, Maggy; the beſt o friends maun part, an' ſo maun thy twa legs yet.

Maggy. I with you weel, Johnny, but ſay nae mair till we be married, and then lad!

A 3